Rúmlega þrjú hundruð íbúðir í 47 sveitarfélögum hafa nú verið boðnar fólki á flótta. Forstöðukona Fjölmenningarseturs sem heldur utan um skráningar segir viðbrögð landsmanna vonum framar en betur megi ef duga skal.
Um fjögur hundruð umsóknir um vernd frá fólki á flótta undan stríðinu í Úkraínu hafa borist Útlendingastofnun í marsmánuði. Til að bregðast við opnaði félags- og vinnumarkaðsráðuneytið og Fjölmenningarsetur vefsíðu um skráningu á leiguhúsnæði vegna komu flóttafólks. Viðtökurnar hafa ekki látið á sér standa en í gær höfðu tæplega þrjú hundruð og tuttugu íbúðir verið boðnar til leigu. Þær eru um land allt eða í 47 sveitarfélögum. Flestar eru í Reykjavík eða alls 116. Fólki er frjálst að bjóða íbúðir ókeypis eða gegn gjaldi en flóttafólkið fær framfærslu við komu til landsins. Nichole Mosty, forstöðukona Fjölmenningarseturs, er ánægð með viðtökurnar.
Ég meina miðað við ástand á húsnæðismarkaði, með tilliti til þess þá erum við bara mjög, þetta er meira en við áttum von á. Við vitum að það mun ekki leysa vandamálið eða þörf á húsnæði, satt að segja. En það kom mér á óvart og okkur sem eru að vinna með þetta, hvað það er til af húnsæði og hvað það dreifist víða um landið.
-Hvernig er með fólk sem hingað kemur, hefur það eitthvað um það að segja hvort það fari á Borgarfjörð eystri eða í Breiðholt?-
Já, við erum ekki að leita eftir því að setja fólk eitt á einhvern stað. Við erum að vinna í mjög nánu samstarfi við sveitarfélög og þar sem við sjáum húsnæði koma að þá oftast koma fleiri boð.
-Hvenær má reika með að fólk byrji að setjast að eða koma sér fyrir?-
Innan þessarar viku, næstu viku og annað.
